La Liga 2017/18 optakt del 1: To hold kæmper om mesterskabet\nJ\tJanek Kirkegaard\n14. aug. 2017 kl. 23:5614/08-17 23:56\nVinder de forsvarende mestre fra Real Madrid igen La Liga, eller kommer det catalanske storhold FC Barcelona tilbage på sporet efter en skuffende sidste sæson, hvor det hverken blev til triumf i den spanske liga eller Champions League? Læs første del af vores La Liga 2017/18 optakt.\nNeymay har forladt Barcelona, og La Liga er en stor profil fattigere. Det er et stort spørgsmålstegn, hvordan Barcelona vil håndtere savnet af kreative Neymar, og der adskillige transferrygter knyttet til den catalanske storklub. Også Real Madrid er ramt, da deres helt store profil, portugisiske Christiano Ronaldo starter sæsonens første fire kampe fra tribunen, da han har modtaget karantæne for at skubbe til dommeren i det første opgør i den spanske Super Cup mod Barcelona.\nDette er første del af La Liga 2017/18-optakten, og anden del bliver publiceret senere på ugen inden ligastart.\nAlaves Athletic Bilbao Atletico Madrid Barcelona Celta Vigo\nDeportivo La Coruna Eibar Espanyol Getafe Girona\nBemærk, at der er stadig en lille håndfuld dage til sæsonstart og yderligere noget tid, før at transfervinduet lukker, så der kan ske adskillige handler endnu, der får betydning for holdenes mulige præstationer. Hold øje med kommentarsporet, hvor de største og vigtigste transfers vil blive nævnt.\nLa Liga 2017/18 Odds\nDe forsvarende mestre fra Real Madrid er af bookmakerne vurderet til at vinde mesterskabet, men det bliver i tæt duel med rivalerne fra Barcelona. Atletico Madrid giver et højt odds for en liga-triumf, men man skal ikke mere en fire sæsoner tilbage for at vinde et spansk mesterskab til Atletico Madrid. Kan de overraske de to store favoritter med deres solide defensiv?\nUdvalgte odds på vinderen af La Liga 2017/18\nAtletico Madrid 34,00\nUdvalgte odds på nedrykkere fra La Liga 2017/18\nDeportivo La Coruna 3,50\nLas Palmas 4,00\nVed hjælp af deres atypiske spillestil blev Alaves' gensyn med den bedste spanske række en stor succes. Nu venter den svære opfølgningssæson, hvor klubben har mistet flere vigtige spillere, som bliver svære at undvære. Grundet klubbens meget defensive spillestil, har der været småt med mål, og med salg af klubbens topscorer er det svært at se, hvor målene skal komme fra.\nHjemmebane: Mendizorrotza (19.840)\nTræner: Luis Zubeldia (2017)\nCirka-trupværdi: 38 mio euro (nr 17)\n(4-2-3-1) Pacheco – Vigaray, Ely, Alexis, Duarte – Manu Garcia, Torres – Gomez, Zidane, Katai - Santos\nAlaves er et atypisk spanskhold, der ikke spiller flot boldbesiddende angrebsfodbold. I stedet går træneren ind for hårdt og kontant defensivt arbejde, som resulterede i at klubben måtte forlade banen 13 gange i ligaen uden at være kommet på måltavlen.\nHoldet har virkelig få strenge offensivt at trække på. Sidste sæson havde man en spiller i Deyverson, der på egen hånd kunne skabe noget. Angriberne, der skal erstatte ham, formåede sammenlagt at score fem mål for klubben i sidste sæson. Derudover ser holdet lidt tynd ud i midterforsvaret, efter Feddel er blevet solgt til Betis, og Laguardia er skadet resten af året.\nAnfører Manu Garcia har været fast mand på holdets midtbane siden ankomsten i sæsonen 2012/2013. Han er en rigtig slider, der passer godt ind på holdet filosofi om at spille hårdt og defensivt.\nFredag 18. august kl 20:15: Match Center\nLeganes Uafgjort Alaves\n2,15 3,25 3,85\nKlubben har hentet kantspilleren Burgui, som er et produkt af Real Madrids talentskole. Kantspilleren har de seneste sæsoner været på udlån hos Espanyol og senest Sporting Gijon. En af klubbens profiler, Ibai Gomez, spiller samme position som nyindkøbet (venstre kant), men salget af Mendez kan åbne op for en startplads. Burgui er dog ikke den eneste kantspiller, klubben har hentet til klubben, da de både har hentet Wakaso (fri transfer, Panathinaikos) og lejet Pedraza (Villareal).\nNæste signing er umiddelbart det største navn, der er blevet hentet til klubben. Enzo Fernandez siger dig måske ikke så meget, men Enzo Zidane gør måske. Real Madrid trænerens søn er ligeså et produkt fra kongeklubbens talentskole, som er blevet hentet til Alaves. Franskmanden er nået en alder af 22 år, og dette skifte giver midtbanespilleren mulighed for alvor at prøve sit talent af i senior regi.\nLejesvendene Marcos Llorente og venstrebacks-kometen Theo Hernandez forlader klubben efter at have haft stor indflydelse på sidste sæsons flotte resultat.\nBrasilianske Deyverson, der til tider lignede en enmandshær for et meget defensivt orienteret hold, forlader klubben til fordel for hjemlandet Brasilien og Palmerias.\nDerudover har klubben også mistet Feddel (misterforsvar, Betis), Camarasa (midtbane, Betis og Kiko Femenia (midtbane/back, Watford), der alle havde en vigtig rolle i forhenværende sæson.\nSom oprykker kunne klubben fra Baskerlandet ikke have turde drømme om en bedre sæson. Klubben endte på en 9. plads, og kom hele vejen til Copa del Rey-finalen, hvor man tabte til FC Barcelona. Rent statsmæssigt virker det til, at holdet var heldige. Sammen med Celta Vigo var Alaves det hold, der modtog flest skud imod sig, udover nedrykkerne. Desuden havde holdet kun 3,5 skud på mål pr. kamp, som var det andet dårligste, udover nedrykkerne.\nAlaves får svært ved at leve op til sidste sæson. Jeg vurderer holdet til komme svækket ud af transfervinduet, og generelt synes jeg, at holdet overpræsterede i den første sæson som oprykker. Med nuværende spillermateriale tror jeg ikke, Alaves kan se sig helt fri for at skulle deltage i nedrykningskampen.\nValverde takker af efter fire flotte sæsoner i klubben. Erstatningen er kørt i stilling igennem en fortid som træner for holdets reserver, og uden de store udskiftninger i spillertruppen er der ikke mange ændringer ved dette Athletic Bilbao mandskab. Holdet er dog noget tyndt besat på nøglepositioner, som kan sætte en stopper for den traditionsrige klub i kampen om pladserne bag de helt store spanske hold.\nHjemmebane: San Mamés (53.000)\nTræner: Cuco Ziganda (2017)\nCirka-trupværdi: 168 mio euro (nr 6)\nForventet startopstilling: (4-2-3-1) Kepa – San Jose, Laporte, Alvarez, Balenziaga – Benat, De Marcos – Williams, Raul Garcia, Munian – Aduriz.\nAthletic Bilbao er kendt for deres romantiske indkøbspolitik, som gør, klubben kun må hente baskiske spillere. Det virker urealistisk i dagens fodboldverden, at et hold i den bedste spanske række kan klare sig ved blot at hente spillere fra et bestemt sted i landet, men faktum er, at baskerne aldrig er rykket ud af den bedste spanske række. Det er de sammen med storklubberne Real Madrid og FC Barcelona de eneste. der formået.\nHoldet er lidt for afhængige af, at deres topscorer Aduriz skal levere. Holdet har begrænsede med erstatninger, og talenterne Inaki Williams og Iker Munian mangler at få deres helt store gennembrud.\nAritz Aduriz har været klubbens topscorer de seneste fem sæsoner med et snit på 17 mål i ligaen pr. sæson. Selvom angriberen er blevet 36 år gammel, kan hans betydning ikke undervurderes. På trods af hans fremtrædende alder, er skader umiddelbart ikke et stort problem for Aduriz. Sidste sæson spillede han 2463 minutter ud af mulige 3420, som kun blev overgået af fem spillere fra Bilbao. Til at aflaste den fysiske angriber har man reserven Sabin Merino og kantspilleren Williams, der i sidste sæson havde flere præstationer helt i top. Sidstnævnte er hurtig og stærk i 1-mod-1 situationer og kan derfor bringe en ekstra dimension til angrebspladsen for baskerne. I tilfælde af skader er det svært at se, hvem der skal overtage topscorerens plads.\nSøndag 20. august kl 18:15: Match Center\nAthletic Bilbao Uafgjort Getafe\n1,50 4,30 7,50\nAthletic Bilbao har endnu ikke hentet nogle spillere ind i dette transfervindue. Dog har holdet fået ny træner i ”Cuco” Ziganda, som har været andetholdstræner i klubben i mange år, og som selv spillede i klubben som aktiv.\nBaskerholdet har kun skilt sig af med breddespillere. Den rutinerede reservemålmand Iraizoz, forsvarsspilleren Elustondo og midtbanespilleren Eraso Goni er alle skiftet i jagten på fast spilletid.Tilsammen spillede de tre spillere mindre end 1900 minutters førsteholdsfodbold i sidste sæson, så det er ikke nogle store tab for klubben.\nForuden de nævnte spillere så har klubben mistet Ernesto Valverde, som er blevet udnævnt som træner for FC Barcelona.\nKlubben røg ud i 1/16 finalerne i Europa League efter at have været storfavoritter mod Apoel. I ligaen endte holdet på en ganske sikker 7. plads\nAthletic Bilbao er et meget stabilt mandskab. Dette er et resultat af klubbens indkøbspolitik, som gør, at truppen sjældent oplever store ændringer. Netop denne indkøbspolitik gør det også svært for klubben at udvikle sig til mere end holdetns nuværende niveau. Holdet er endt i top 7 (som udløser europæisk deltagelse) de seneste fire sæsoner, og jeg tror også, at klubben vil være med i kampen om Europa League-billetterne i den kommende sæson.\nAtletico Madrid måtte for tredje år i streg nøjes med 3. pladsen i den spanske liga. En transferkarantæne resulterede i, at holdets stjerne formentlig bliver, men det virker urealistisk, at holdet for alvor skal kunne udfordre de helt store hold - både i Spanien og i Europa. Holdet har sagt farvel til de vante rammer på Vicente Calderon, og skal i stedet fremover spille på Estadio La Peineta (plads til 70.000).\nHjemmebane: Estadio La Peineta (70.000)\nTræner: Diego Simeone (2011)\nCirka-trupværdi: 511 mio euro (nr 3)\n(4-4-2) Oblak – Juanfran, Savic, Godin, Luis – Carrasco, Koke, Gabi, Saul – Griezmann, Gameiro.\nAtletico Madrid er kendt for deres karismatiske træner, Diego Simeone, der er tidligere spiller i klubben, og som har trænet holdet siden 2011 - på trods af tilbud fra en række storklubber. Selvom klubben er lillebror i den spanske hovedstad Madrid, anses den som værende eneste seriøse udfordrer til de to storhold, Real Madrid og FC Barcelona.\nAtletico er gået lidt væk fra deres tidligere destruktive spillestil, som de blev kendt for i starten af Simeones tid. Holdet er begyndt at være mere dominerende og kontrollerende. Holdet er utrolig klogt og sammenspillet, hvilket skaber en utrolig stabilitet.\nHoldets franske stjerne, Antoine Griezmann, kan til tider godt være lidt ensom i deres offensiv. Gabi er meget defensivt anlagt, Saul er ikke kantspiller og Carrasco og især Gameiro mangler at tilføje noget stabilitet i deres spil.\nDen franske spydspids, Griezmann, scorede 22 ud af klubbens 63 mål i ligaen i sidste sæson. Han skal virkelig have en stærk sæson, hvis de rødstribede skal udfordre de to giganter i den spanske mesterskabskamp.\nLørdag 19. august kl 20:15: Match Center\nGirona Uafgjort Atletico Madrid\n7,75 5,50 1,45\nGrundet Atletico Madrids transferban, har klubben ikke hentet nogle nye spillere til, som er tilgængelige første halvsæson. Klubben har hentet Vitolo fra Sevilla, men grundet karantænen er han lejet ud til Las Palmas, indtil han er spillerberettiget i Atletico.\nAtletico Madrids største opgave denne sommer har været at holde på klubbens profiler. Der har været stor efterspørgsel på holdets topscorer, Griezmann, som nærmest var ny United-spiller, men skiftet blev aflyst i sidste minut, grundet Atleticos manglende mulighed for at hente en erstatning.\nHoldet har solgt Theo Hernandez og Oliver Torres, som dog begge var lejet ud i sidste sæson. Derudover takker portugisiske Tiago af efter en flot karriere.\nSeneste transferrygte er, at midtbanespilleren Kranevitter skulle være tæt på Zenit. Dette er dog ikke offentliggjort endnu.\nLos Rojiblancos endte på en 3. plads lidt for langt efter i titelkampen, som holdet ellers ønsker at være en del af. Mest imponerende var Jan Oblak og resten af Atleticos defensiv, der formåede at lukke kun 27 mål ind i ligaen. Det resulterede i hele 20 clean sheets.\nSemifinalen blev endestationen i Champions League, hvor man reelt mistede finalepladsen i første kamp, som blev tabt 0-3 til den evige rival, Real Madrid.\nIkke meget er ændret efter en sæson, hvor Atletico Madrid lignede et hold, der var i hvert fald et niveau under den absolutte top - både i Spanien og i Europa. Transferkarantænen var højst sandsynligt årsagen til, at Griezmann valgte at blive, men omvendt har jeg svært ved at se den nuværende trup blive spansk mester. Neymars afsked kan forkorte afstanden til FC Barcelona, men samtidig viser Sevilla også, at de vil være en bejler i topstriden. Jeg forudser en sæson, der minder lidt om den netop overståede for de rødstribede.\nEn skuffende sæson og en udbrændt træner gør, at det er tidligere Athletic Bilbao-træner, Ernesto Valverde, der skal lede de catalanske tropper igennem den kommende sæson. Afskeden til Messis tronarving blev en realitet, da PSG brød verdensrekorden og hentede Neymar til Frankrig. Erstatningen er endnu ikke fundet, og det er umiddelbart svært at se, hvor FC Barcelona er styrket i forhold til sidste sæson.\nHjemmebane: Camp Nou (99.354)\nTræner: Ernesto Valverde (2011)\nCirka-trupværdi: 682 mio euro (nr 2)\n(4-3-3) Ter Stegen – Semedo, Umtiti, Pique, Alba – Busquets, Rakitic, Iniesta – Ny spiller, Suarez, Messi.\nFC Barcelona er kendt for deres filosofi om at underholde såvel som at skabe resultater. Det er derfor en af de sværeste klubber at præstere i, da en sejr er ikke nok, hvis den ikke kommer på baggrund af imponerende spil.\nLuis Enriques store ændring i forhold til Guardiolas Barcelona var, at der var større fokus på kontraspillet. Dog handlede det stadig om at kontrollere kampene med mange chancer og meget boldbesiddelse. Det store fokus offensivt har ofte resulteret i en usikker defensiv, som sjældent lukker særlig godt af.\nI Barcelona afventer man lidt et generationsskifte, som ikke rigtig er der. Klubben levede tidligere på deres talentskole La Masia, som sprøjtede den ene verdensklasse spiller ud efter den anden. Da talentmassen ikke har samme niveau som tidligere, har man været nødsaget til at købe ind til bredden, hvor man stadig afventer flere spilleres gennembrud.\nFC Barcelona er ufattelige afhængige af Lionel Messi. Efter Neymars skifte til PSG skal Messi virkelig have en stærk sæson, hvis catalanerne skal udfordre hovedstadsklubben Real Madrid.\nSøndag 20. august kl 20:15: Match Center\nBarcelona Uafgjort Betis\n1,11 10,50 21,00\nDer har længe været behov for en ny højreback efter Daniel Alves' storhedstid. Valget er faldet på Nelson Semedo, der umiddelbart ligner et godt match. Portugiseren har sine forcer i det offensive spil, og han kunne godt minde lidt om en ung Alves.\nKlubben har også valgt at aktivere Gerard Deulofeus frikøbsklausul, som kommer fra engelske Everton. Derudover har man også hentet den unge brasilianer Marlon, som klubben havde på prøve i sidste sæson.\nEfter Luis Enriques valg om at stoppe karrieren i Barcelona har der længe været tvivl om. hvem der skulle tage over i et af verdens mest pressede jobs. Sampaoli var favorit til at blive ny træner i Barca, men da han valgte at tage tjansen som argentinsk landstræner, faldt valget på Ernesto Valverde, der havde haft flere flotte sæsoner i Athletic Bilbao.\nI sommeren 2017 skulle verdensrekorden for verdens dyreste fodboldspiller endnu engang overgås. Neymar smadrede alle forhenværende rekorder, og han blev verdens suverænt dyreste spiller nogensinde, da han valgte at skifte til PSG. Den store indtægt, der kommer fra salget, kommer nok til at finansiere nogle transfers til FC Barcelona i den kommende sæson. Varmeste navne lige pt. er Inigo Martinez, Ousmane Dembele og Coutinho.\nUdover den brasilianske troldmand har klubben også sagt farvel til Tello, Mathieu og Masip, der alle ganske enkelt ikke havde niveauet til at få spilletid.\nForuden spillere har klubben også sagt farvel til træner Luis Enrique.\nDet blev en sæson under forventning for Luis Enriques ambitiøse tropper. Klubben måtte nøjes med Copa del Rey-titlen, efter at have været bag Real Madrid næsten hele sæsonen i ligaen. Et tidligt exit i Champions League kom, efter man samlet tabte 0-3 til finalisterne fra Juventus. Skuffelsen skete på trods af en storspillende Lionel Messi, der scorede over 50 mål i løbet sæsonen.\nNy træner er som regel lig med en god sæson i møde. Udover argentinske Martino, har de seneste fire trænere vundet La Liga i deres debutsæson. Derudover vandt både Pep Guardiola og Luis Enrique ”The Treble” i deres første sæson som træner for førsteholdet. Jeg er dog skeptisk omkring det nuværende Barcelona hold, der ikke har helt lige så høj kvalitet som tidligere. Store dele af truppen er enten ikke slået igennem endnu eller i karrierens efterår. Derudover kommer holdet til at mangle Neymar, som var en etableret stjerne.\nBlaugrana skal nok deltage i topstriden, men de kommer ikke ind til denne sæson som favoritter til det spanske mesterskab efter min mening.\nDanskerklubben har fået ny træner, og sidste sæsons skuffende indsats i den hjemlige liga skal viskes væk. Holdet manglede bredde til at præstere i både La Liga og Europa League, men skal i denne sæson udelukkende fokusere på et godt resultat hjemme i Spanien. Transferaktiviteten og preseason indikerer, at alle tre danskere kommer til at spille en væsentlige rolle i klubbens bestræbelser om igen at spille med, hvor det er sjovt.\nHjemmebane: Balaídos (29.500)\nTræner: Juan Carlos Unzué (2017)\nCirka trup-værdi: 110 mio euro (nr 9)\n(4-5-1) Alvarez – Mallo, Roncaglia, Cabral, Jonny – Hernandez, Radoja, Aspas, Wass, Sisto - Guidetti\nVi danskere kender bedst Celta Vigo, da tre danske fodboldspillere, Sisto, Hjulsager og Wass spiller i klubben. Specielt sidstnævnte har været en stor succes i klubben under dens tidligere træner Berizzo, som er en træner fra ”Bielsa generationen”, der spillede en moderne form for fodbold, der er blevet mere og mere udbredt i specielt spansk fodbold.\nHoldet mangler noget bredde. I sidste sæson blev Europa League prioriteret højt, og det resulterede i en skuffende sæson i den hjemlige liga. Denne sæson skal man udelukkende fokusere på de nationale turneringer, men skader til for eksempel Aspas kan blive et stort problem.\nVenstrebenet, der sidder på Iago Aspas, skal ikke undervurderes. Den rutinerede målræv havde talentet til mere, men efter to mislykkede ophold i Liverpool og Sevilla, blomstrede han igen op hjemme i Celta Vigo, hvor han sidste sæson nettede 26 gange på tværs af alle turneringer.\nLørdag 19. august kl 18:15: Match Center\nCelta Vigo Uafgjort Sociedad\n2,45 3,35 3,00\nCelta Vigo har i dette transfervindue endnu engang forstærket sig via den danske Superliga. Ex-FC Nordsjælland spilleren, Lobokta, skal styrke bredden på midtbanen, hvor han skal tage kampen op med spillere som Diaz, Hernandez, Wass og Radoja. Slovakken skulle eftersigende være den største investering, der er blevet lavet denne sommer.\nMan har også hentet Maxi Gomez, en ung uruguayaner, som har vist målnæse hjemme i Defensor Sporting.\nSom ny cheftræner har man hentet Luis Enriques højre hånd, den tidligere Barcelona-assistent Juan Carlos Unzue.\nDer er gode udsigter for spilletid til Pione Sisto og eventuelt Andrew Hjulsager. Klubben har skilt sig af med Josep Sene og lejet Theo Bongonda ud til Trabzonspor. Derudover har Valencia også brugt sin købsklausul på Orellana, der var lejet ud til ligarivalen i sidste sæson.\nCelta Vigos tidligere træner, Berizzo, forlader også klubben til fordel for et job i Sevilla.\nCelta Vigo sluttede sæsonen 15/16 på en 6. plads, som resulterede i europæisk deltagelse i sidste sæson. Europa League havde som tidligere nævnt stor betydning for Berizzo, som sparede flere startere, i forbindelse med de europæiske midtuge-kampe. Det resulterede i en forfærdelig start for Celta Vigo, der hurtigt ødelagde ambitionen om at kæmpe med om top 7.\nSidste sæsons skuffende 13. plads gør, at den nye cheftræner Unzue kan fokusere på at skabe et godt resultat i ligaen. Det ligner, at de tre danskere i klubben kommer til at få rigelig med spilletid, hvor specielt Hjulsager endnu ikke for alvor har fået chancen siden sit vinterskifte til sydens sol.\nAmbitionen må være top 7, men jeg tror ikke, holdets kvalitet er helt dertil. Jeg forudser dem ligge lige under som en af udfordrerne til sidste sæsons syv bedste hold.\nTidligere storhedstider er borte, og hvor det tidligere hed europæisk fodbold, handler det nu i stedet om at forblive i den bedste spanske række. En 15. plads er det bedste resultat klubben har leveret de seneste syv sæsoner, og et lavt bundniveau giver ikke tiltro til bedre tider for Super Depor.\nHjemmebane: Riazor (34.711)\nTræner: Pepe Mel (2017)\nCirka-trupværdi: 67 mio euro (nr 13)\n(4-2-3-1) Tyton – Juanfran, Schär, Sidnei, Navarro – Borges, Guilherme – Bakkali, Colak, Gil - Andone\nDeportivo er bedst kendt for at slå igennem i 00’erne, med spillere som Albert Luque, Diego Tristan og Juan Carlos Valderon. Holdet har ikke længere samme kvalitet, og de har oplevet to nedrykninger i de seneste syv sæsoner.\nDeportivo spiller relativt direkte, hvor angrebet ikke nødvendigvis behøver at være gennemspillet, inden der kommer en afslutning mod mål. Dette resulterede i, at Depor var et af de hold i ligaen, der skulle bruge flest skud til at score et mål i sidste sæson.\nHoldet har stort fokus på at iscenesætte holdets targetmand, Florin Andone, som kom på måltavlen 12 gange i La Liga 16/17-sæsonen.\nEfter salget af Lucas Perez sidste sommer har holdet lidt offensivt. Sidste sæson var det kun straffesparkstageren Borges og holdets topscorer Andone, der kom over fem scorede mål i La Liga. På nuværende tidspunkt er Andone den eneste egentlige angriber på holdet. Derudover besidder holdet ikke en keeper, som kan redde point.\nFlorin Andone. Den tidligere Villareal ungdomsspiller blev Deportivos største investering sidste sommer, hvor angriberen var tiltænkt en nøglerolle som holdet eneangriber. Angriberen sluttede efterårssæsonen rigtig flot af med seks mål i de sidste to måneder, og nåede i alt op på 12 sæsonscoringer.\nSøndag 20. august kl 22:15: Match Center\nDeportivo La Coruna Uafgjort Real Madrid\n9,50 5,55 1,35\nKlubben har hentet Fabian Schär, der var røget ud af holdet i tyske Hoffenheim. Man har hentet Guilherme på en fast aftale, efter brasilianeren var på leje i sidste sæson med fin succes. Derudover har man lejet Valencias unge belgier, Bakkali, som dog mest blev brugt som indskifter i sidste sæson, samt unge Valverde fra Real Madrids andethold.\nKlubben har skilt sig af med den aldrende argentinske målmand, German Lux og forsvarsspiller Pablo Insua.\nYdermere har klubben sagt farvel til en række spillere, som i sidste sæson var på lejeaftale i klubben. Navne som Joselu, Ola John, Moreno, Kakuta og Roef er ikke længere i klubben, og det gør, at især offensiven er utrolig tynd.\nPå trods af tidligere storhedstider så er dagsordenen blevet anderledes på Riazor. Klubben har ikke længere ambitioner om at blande sig i den sjove ende af tabellen, men kæmper i stedet en brav kamp for at blive i den bedste spanske række. Derfor må en 15. plads og 1/8-finalerne i Copa del Rey være en godkendt sæson for den tidligere storklub.\nNiveauet og ambitionerne virker ikke til at have ændret sig alverden for La Coruna. Den sjove halvdel virker urealistisk, og man skal nok kæmpe med i en tæt bundkamp igen i år. Umiddelbart har holdet en række kvalitetsspillere (Borges, Colak, Andone, Juanfran m.m.), som hører til i den bedste række, men holdet har et ufatteligt lavt bundniveau og en dårlig bredde.\nEibars historie i den bedste spanske række er forholdsvis kort. Klubben præsterede for første gang i 2014 at rykke op i La Liga, og sidste sæsons top 10 var det største resultat i baskernes historie. Efter sådan en sæson og et transfermarked, der ikke umiddelbart ser ud til at have styrket klubbens kvalitet og bredde, bliver det svært at leve op til sidste års præstation.\nHjemmebane: Ipurua (6.285)\nTræner: José Luis Mendilibar (2015)\nCirka-trupværdi: 65 mio euro (nr 14)\n(4-4-2) Yoel – Capa, Arbilla, Oliviera, Angel – Leon, Garcia, Escalante, Inul – Enrich, Kike\nEibar prøver at stå kompakt og spille direkte, hvor holdets offensive profiler skal stå for at skabe målchancerne. Efter afgangen af Gonzalez forventer jeg, at Eibar spiller med to tilbagetrukne midtbanespillere, hvor der enten vil blive spillet bredt eller direkte på topscorer Sergi Enrich. Det offensive ansvar ligger i stor grad på angriberen samt kantspilleren Pedro Leon. Holdet lavede i gennemsnit 88 lange bolde pr. kamp, og det var ligaens højeste snit.\nEibars forholdsvis konservative spillestil gør, at de kan have svære ved at skabe noget mod specielt de bedre hold.\nPedro Leon. Den spanske højrefløj blev i sin tid hentet til kongeklubben Real Madrid, i alder af 23 år. Efter blot at have spillet 130 minutter for Real, returnerede spilleren til Getafe, hvor han spillede indtil nedrykningssæsonen 2015/2016. Næste stop blev Eibar, hvor Leon bidrog med 10 sæsonscoringer og 5 assists, som resulterede i en flot 10. plads for Eibar i sidste sæson.\nMandag 21. august kl 22:00: Match Center\nMalaga Uafgjort Eibar\nEibar har investeret knap 30 millioner efter Paulo Oliveira, der har til opgave at erstatte Lejeune. Efter sidste sæsons venstreback Antoinio Luna har valgt at forlade klubben, har man hentet Jose Angel på en fri transfer, og det forventes, at overtage pladsen på venstreback. Desuden har man hentet brasilianske Charles, der skal aflaste Enrich i angrebet, når der er behov.\nKlubben har som sagt solgt midterforsvaren Florian Lejeune for rekordhøje 10 millioner euro efter blot en sæson i klubben.\nDerudover har klubben mistet Mauro Dos Santos (midterforsvar, reserve), Adrian Gonzalez (midtbane, fast) og Luna (back, fast), som alle forlader klubben til konkurrenter på fri transfer.\nSom tidligere nævnt var sidste sæsons 10. plads det hidtil bedste resultatet nogensinde. Derudover formåede holdet at komme blandt de sidste otte i Copa del Rey, hvor man stødte ind i storklubben Atletico Madrid, som sendte baskerne ud med et samlet nederlag på 2-5.\nEibar overpræsterede en smule i sidste sæson og uden flere af stamspillerne, tror jeg, Eibar får svært ved at leve op til sidste sæsons flotte resultat. Jeg mener, at der i Spanien er en kvalitetsopdeling i midten af rækken, hvor de laveste deltagere ligger relativt tæt. Her mener jeg, at Eibar er placeret. Hvis erstatningerne præsterer og holdets profiler har en god sæson, bør holdet dog ikke være bekymrede for nedrykning.\nEspanyol havde deres bedste sæson i fem år, da de sidste sæson endte på 8. pladsen. Den flotte placering kom på baggrund af store præstationer fra kantspilleren Piatti og angriberen Moreno. Holdet mangler at erstatte defensive afgange, før at catalanerne kan avancere yderligere og kæmpe med om europæisk deltagelse.\nHjemmebane: RCDE Stadium (40.500)\nTræner: Quique Flores (2016)\nCirka-trupværdi: 70 mio euro (nr 12)\n(4-4-2) D. Lopez – J. Lopez, Duarte, D. Lopez, Caricol – Perez, Jurado, Sanchez, Piatti – Moreno, Baptistao\nEspanyol spiller primært på omstillinger - enten ved lange bolde på angriberne, eller ved at lade Piatti drive bolden fremad. Det endte ud i, at man i sidste sæson scorede ligeså mange mål på kontraangreb, som lokalrivalerne fra FC Barcelona.\nDesuden kan det nævnes, at Espanyol ikke er så aggressive, som det kendes fra lokalderby'sne imod FC Barcelona. I sidste sæson var det netop kun Barca og Real Madrid, der formåede at få færre kort end de blåstribede.\nEspanyol havde i gennemsnit 45,7 procent boldbesiddelse i sidste sæson, som var det 3. laveste i ligaen. Det giver en god indikation om, at Espanyol ikke er gode på bolden, og generelt er meget afhængige af Piatti, når der skal skabes noget offensivt.\nDerudover mangler holdets defensiv noget bredde og kvalitet. Spillere som David Lopez og især Caricol har et godt niveau, men jeg har svært ved at se, hvem der skal overtage Diego Reyes plads ved siden af Lopez.\nPablo Piatti kom til klubben på en lejekontrakt sidste sommer fra ligarivalen Valencia. Den lille argentiner var omdrejningspunktet i Espanyols offensiv, hvor han bidrog med 10 assists og 10 mål. Ham, Neymar og Suarez var de eneste, der formåede at lave 10 eller flere mål og assists igennem sæsonen, som giver en god indikation for, hvor stor en præstation det er. Og det er endda selvom, at argentineren blev skiftet ud i 18 af sine 30 La Liga kampe.\nLørdag 19. august kl 22:15: Match Center\nSevilla Uafgjort Espanyol\n1,59 4,20 6,00\nKlubben har udnyttet den købsklausul, der var med i lejekontrakten på Pablo Piatti, efter han spillede forrygende under sit lejeophold. Ydermere har man hentet den tidligere Real Madrid-spiller, Esteban Granero, der kommer på fri transfer fra Real Sociedad, hvor han efterhånden var kommet længere og længere væk fra startopstillingen.\nDet tidligere Manchester City talent, Caicedo, har haft svært ved for alvor at bryde igennem i senior regi. Sidste sæson var sydamerikanerens tredje sæson i den catalanske klub, hvor det kun blev til to scoringer. Klubben har derfor valgt at sælge den fysiske angriber til Lazio.\nEndnu en breddespiller, Ruben Duarte, har også forladt klubben til fordel for Alaves.\nDerudover valgte klubben ikke at forlænge med Reyes, der efterhånden er ved at befinde sig i karrierens efterår.\nDesuden vender midterforsvaren Diego Reyes tilbage til Porto efter et vellykket lejeophold, hvor han startede inde i 32 kampe. Han vil blive savnet for Espanyol.\nKlubben endte lige udenfor de europæiske pladser. Holdet havde syv point op til Bilbao på 7. pladsen. Alt i alt må sæsonen være mere end godkendt i træner Quique Sanchez Flores debutsæson for klubben. 8. pladsen er det bedste resultat for klubben i fem år.\nCatalanerne kan dog ikke være tilfredse med, at de måtte forlade Copa del Rey allerede i 1/16-finalerne. Nederlaget fandt sted mod Alceron, som befinder sig i Segunda Division.\nEspanyol vil få svært ved at blande sig i top 7, da kvaliteten og de fleste budgetter er noget større, end tilfældet er i Espanyol. Jeg synes dog, holdet har flere dygtige spillere, og jeg regner med ,at Espanyol vil ligge og konkurrere om pladserne lige udenfor - ligesom i den forhenværende sæson. Bredden i forsvaret kan dog blive et problem, og jeg vil anbefale holdet at kigge på investeringer hertil. Eneste defensive indkøb hidtil er Mario Hermoso, der endnu har sin senior debut tilgode.\nGetafe måtte for første gang i lang tid indfinde sig med, at det i sæsonen 2016-17 skulle hedde Segunda Division. Holdet rykkede ned efter kun at være sluttet ni point bag 10. pladsen - det indikerer, hvor tæt bunden af La Liga var i den sæson. Holdet tog dog revanche, og de kunne efter en play off-sejr mod Tenerife fejre, at det igen fra den kommende sæson hedder La Liga. Hovedstadsforstaden er blandt favoritterne til at rykke ned igen, men med en udmærket trup kan holdet måske overleve.\nHjemmebane: Coliseum Alfonso Pérez (14.400)\nTræner: Pepe Bordalás (2016)\nCirka-trupværdi: 35 mio euro (nr 18)\n2016/17: 3 (Segunda Division, sikrede oprykning via play-off)\n(4-4-2) Manojlovic/Martinez – Suarez, Molinero, Diaz, Antunes – Portillo, Lacen, Fejr, Portillo – Ndiaye, Molina\nVi danskere kender nok bedst Getafe for 2007-08 sæsonen, hvor klubbens førstehold blev dirigeret af den danske legende Michael Laudrup. Klubben blev nummer 14 i ligaen, men sæsonens europæiske eventyr huskes stadig af mange. Holdet havde Bayern Munchen helt ude i torvene, da spanierne var foran sammenlagt 4-2 efter 114 minutter i den afgørende kvartfinale. Desværre ville den italienske bomber Luca Toni det anderledes, og derfor måtte Getafe forlade turneringen.\nGetafe spiller oftest i en 4-4-2 med en diamant på midten, hvor holdets kanter og offensive midtbanespiller i sidste sæson havde til opgave at sætte topscorer Molina op. Signingen Fajr går ind og erstatter sidste sæsons kreative midtbanespiller Faurlin, og i angrebet får man en kvalificeret makker til Molina i nyindkøbet Ndiaye.\nSvingdøren har i den grad været i gang hos Getafe. Igennem de seneste tre sæsoner, har klubben hentet 48 nye spillere. Det kan derfor være svært at opnå helt samme holdånd og sammenhold, som er symbolsk for andre spanske klubber som for eksempel Athletic Bilbao.\nDen aldrende angriber, Jorge Molina, der har rundet 35 år, går en spændende sæson i møde. Angriberen har tidligere spillet tre sæsoner i den bedste spanske række, hvor det sammenlagt blev til 27 scoringer. Alligevel er det i Segunda Division, hvor angriberen virkelig har leveret varen. 26, 18, 19 og 22 mål er det blevet til i de seneste fire sæsoner, Molina har tilbragt i den anden bedste række. Alderen taget i betragtning er det nok ved at være sidste udkald, hvis Molina skal vise sit værd på den største scene i Spanien.\nKlubben har fået fast aftale på fire af de spillere, der var lejet og deltog i klubbens sidste sæson:\nAlvaro Jimenez (midtbane, kant), Pacheco (fast, midtbane), Chuli (backup, angreb) og Portillo (fast, midtbane) spillede alle en rolle i sidste sæsons succes, og de har deraf fået en fast kontrakt i Getafe.\nSommerens største investering er Amath Ndiaye, som er blevet hentet efter en flot sæson hos sidste års konkurrenter, Tenerife. Den unge angriber var ejet af Atletico Madrid, men udsigterne for spilletid var lange, og derfor blev denne handel en realitet.\nDerudover har klubben fået tilknyttet Antunes (lejet, back), Fajr (fri transfer, midtbane) og Mergara (lejet, midtbane), der alle har erfaring fra La Liga.\nKlubben har sagt farvel til Alejandro Faurlin (fast, midtbane, Cruz Azul) og Stefan Scepovic (backup, angriber, Sporting Gijon). Sidstnævnte formåede aldrig at blive en succes efter skiftet fra Celtic.\nHoldet nåede kun at være væk fra La Liga et enkelt år efter nedrykningen i 2015/16 sæsonen. I Segunda Division opnår første- og andenpladsen direkte oprykning, mens 3.-6. pladsen skal i play off om den sidste plads til La Liga.\nGetafe sluttede grundspillet på en tredjeplads, hvilket betød, at de skulle møde 6. pladsen Huesca. Her hentede man en forholdsvis sikker sejr på samlet 5-2, og efter en 3-1 sejr i den afgørende hjemmebanekamp mod Tenerife (samlet 3-2), var oprykningen en realitet.\nGetafe går ind til sæsonen som værende en af favoritterne til at tage returen til Segunda Division. Holdet sikrede sig oprykningen på målstregen og det er også kun Girona, der er større favoritter til at rykke ned.\nDet er oftest en naturlighed at være en kandidat til nedrykningen sæsonen efter, man er rykket op. Heldigvis har de seneste par sæsoner vist, at oprykkerne i den grad kan overleve i sin oprykkersæson. Kun et hold er rykket direkte ned i de to seneste sæsoner, og hold som Las Palmas og Alaves har virkelig leveret nogle flotte præstationer. Selvom det er svært at påpege mange hold, som bør ende under Getafe, så synes jeg, at træner Bordalas har en udmærket trup at arbejde med. Det ville ikke overraske mig synderligt, hvis det skulle lykkes holdet at overleve i denne sæson.\nGirona debuterer i den bedste spanske række efter at have eksisteret i 87 år. Klubben sikrede sig oprykningen ved at slutte på 2. pladsen, som blev sikret på baggrund af en stærk offensiv. Holdet har i sommervinduet sagt farvel til flere offensive kræfter, og holdet kan få svært ved at sikre sig overlevelse i den kommende sæson.\nHjemmebane: Municipal de Montilivi (9.282)\nTræner: Pablo Machín (2014)\nCirka-trupværdi: 29 mio euro (nr 19)\n2016/17: 2 (Segunda Divison)\n(3-5-2) Iraizoz – Ramalho/Muniesa, Alcala, Espinosa – Maffeo, Pons, Douglas, Garcia, Planas – Portu, Stuani\nGirona spillede i sidste sæson den moderne opstilling 3-5-2 med to wingbacks og en diamant på midten. Om holdet går om til den mere defensive 5-3-2 eller laver et nyt system, er svært at sige, men jeg forventer stadig, at de vil fortsætte med tre midterforsvarer og tre centrale midtbanespillere, som er de to positioner, hvor klubben er stærkest besat.\nPå trods af være det mest scorende hold i Segunda divison, er det lidt svært at se, hvem der skal score målene for Girona. Man har i sommer vinduet mistet tre angribere(heraf klubbens to mest scorende i sidste sæson) og kun erstattet med Stuani. Hvis træner Machin fortsat vil benytte sig af 3-5-2 system, er det et noget tyndt angreb, som Girona går ind til sæsonen med.\nIndrømmet. Det er ikke alverden, jeg kender til Douglas Luiz, men det ligner noget af et scoop, oprykkerne har gjort sig. Spilleren blev tidligere på sommeren hentet til Manchester City for omkring 100 millioner kroner, efter han havde vist sig frem for brasilianske Vasco da Gama, og han blev med det samme lejet ud til Girona. I en trup uden nogen helt store navne, tager jeg en chance og siger, at Douglas Luiz bliver en oplevelse at følge i den kommende sæson. Den kun 19-årige brasilianer spiller på den centrale midtbane, hvor han fungerer som en typisk 8’er, der arbejder på begge banehalvdele. Douglas har trods sin unge alder flere styrker i sit spil, og jeg forudser, han går ind direkte som starter.\nGirona har hentet forsvarsspilleren Espinosa for et rekordhøjt beløb i klubbens ydmyge transferhistorie.\nMan har ligeledes hentet rutinerede Iraizoz (målmand), Barcelona produkterne Planas (venstreback), Muniesa (forsvar, leje), Jose Suarez (målmand) og angriberen Stuani.\nDesuden har man været på rov i Manchester City, hvor man har hentet hele fire spillere på leje. Der er tale om Douglas Luiz (midtbane), Aleix Garcia (midtbane), Maffeo (forsvar) og lynhurtige Moreno (kant), der i sidste sæson tørnede ud for Deportivo.\nKlubben har skilt sig af med blandt andet Sandaza (angriber, fast), Cristian (angriber, reserve), Coris (forsvar, reserve) og midtbanespilleren Ruben Alcaraz (reserve). Ingen af disse afgange kommer dog til at betyde det helt store for klubben, da man har hentet bedre erstatninger.\nStørste tab for klubben er afskeden med sidste års topscorer, Samuele Longo. Angriberen var lejet af italienske Inter, og det er ikke lykkedes Girona at fortsætte samarbejdet med topscoreren. Stuani er den eneste rendyrkede angriber, som er hentet i et vindue, hvor man har sagt farvel til tre.\nKlubben sikrede sig i sidste sæson direkte oprykning for førstegang nogensinde i klubbens 87-årige historie. Det skete ved, at Girona sluttede lige under det suveræne tophold, Levante, på rækkens 2. plads, som giver direkte adgang til La Liga. At det er første gang i klubbens historie, at de deltager i den bedste spanske række, viser meget godt, hvor stort resultatet er for Girona. Det var da også lige ved, at holdet måtte i play off for at sikre sig oprykningen, da man kun formåede at få to point i de sidste fem kampe.\nJeg forventer, at Girona får en svær sæson. Som et resultat af klubbens manglende resultater, har klubben ikke et særligt stærkt mandskab, og den kommende sæson afhænger i lidt for høj grad af spillere, der hverken har erfaring eller har slået igennem på dette niveau.


U16-landsholdet slog Tyskland 3-1 i Frederikshavn – Danmarks Ishockey Union\nDet danske U16-landshold tog her til aften en rigtig flot skalp og puljesejren ved seksnationers-turneringen i Frederikshavn, der lige nu ruller i det nordjyske.\nTyskland blev besejret med 3-1, og det betyder, at de unge danskere slutter som etter i indledende pulje og dermed møder Norge i semifinalen i morgen. Schweiz og Tyskland gør op om den anden finaleplads.\nDanmark slog til to gange i slutningen af første periode. Efter 17 minutter åbnede Hvidovre-spilleren Mathias Hansen scoringen, og blot to minutter slog de rød-hvide til i powerplay. Denne gang med Mathias Hansen som assist til Vojens-spilleren Anders Biel.\nDermed 2-0 efter de første 20 minutter og en perfekt position for de danske unge løver, der holdt føringen helt frem til kampens sidste fase. Fire minutter inde i tredje periode leverede Manuel Alberg den tyske reducering, men foran hele 280 tilskuere lykkedes det for danskerne at holde stand.\nMathias Hansen, assisteret af Aalborg-spilleren Jonathan Brinkman, satte 3-1-scoringen fem minutter før tid, og den holdt hjem.\nStærkt dansk resultat i Frederikshavn, og det skal blive spændende at se, om danskerne kan spille sig i finalen i morgen. Semifinale 19:30 mod Norge.


Fancom | Forhandlere af Fancom i Danmark\nVi tilbyder nyinstallationer i kornsiloer, ventilation i svinestalde og foderanlæg – og servicering. Vi er forhandler af Fancom i Danmark og servicere landmænd Øst for Storebælt, der har Fancom-anlæg.\nProjektering, salg, installation og service af Fancom\nVi servicerer landbrugs ventilationsanlæg og foderanlæg med veluddannede medarbejdere. Vi er forhandler af Fancom klima –og foderstyringer og servicerer eksisterende anlæg på Sjælland og Lolland-Falster.\nKontakt Aktiv EL – vi kommer gerne til et uforpligtende møde og giver forslag til løsninger på netop din opgave.


2014/15 JEG SKAL I SKOLE - PDF\nDownload "2014/15 JEG SKAL I SKOLE"\n1 2014/15 JEG SKAL I SKOLE\n2 INDHOLD Hvornår skal barnet i skole 4 Tidlig start? 4 Er du i tvivl? 4 Hvem træffer afgørelsen? 4 Overgangen fra børnehaven til skolen og fritidsordningen 4 0.klassen 5 Hvilken skole? 5 Skoledistrikt 5 Frit skolevalg 5 Justering af skoledistrikt 5 Skolefritidsordning (SFO) 7 Formål for SFO 7 Indmeldelse i SFO 7 Betaling 8 Udmeldelse 8 Åbningstider for SFO 9 Lukkedage i SFO 9 Vejen til og fra skole 10 Flytning 10 Specialundervisning 10 Dansk som andetsprog 11 Modersmålsundervisning 11 Sundhedsplejen i skolerne 11 Børnetandplejen 12 Tandskader 12 Oversigt over skoler og SFO er i Roskilde Kommune 13 Kære forældre Vi vil byde dig og dit barn hjertelig velkommen til Roskilde Kommunes folkeskoler. Dette hæfte giver svar på en række spørgsmål, du sikkert har, når dit barn skal begynde i skolen. Du er naturligvis altid velkommen til at kontakte din skole, hvis du har spørgsmål, hæftet ikke giver svar på. Det skoleår, der starter i 2014, er det første efter skolereformen. Dit barn vil komme til at opleve en anderledes skole. Det er en skole, hvor det faglige får et løft, så dit barn bliver bedre rustet til at møde de krav, der stilles i fremtiden. Det er en skole, hvor skoledagen bliver længere, men også hænger bedre sammen for børnene. Det er en skole, hvor det at bevæge sig er en naturlig del af skoledagen. Og det er en skole, hvor vi er overbeviste om, at børnene vil trives. Der er masser af udfordringer, når en ny skolereform skal gennemføres. Men Roskilde Kommunes skoler og forvaltning har arbejdet med reformens elementer allerede fra forslaget til reform blev fremlagt af regeringen. Det betyder, at vi er velforberedte og klar til at møde udfordringerne, når dit barn starter. Vi håber, at du og dit barn glæder jer til den spændende nye skolehverdag. Venlig hilsen Mette Holmgreen Truesen Formand for Skole- og Børneudvalget Yvonne Barnholdt Direktør Velfærd 2 JEG SKAL I SKOLE_ 3\n3 Hvornår skal barnet i skole? Alle børn skal gå i 0. klasse. De fleste børn har en udvikling, der naturligt gør, at de har mest glæde af at komme i 0.klasse i det år, hvor de fylder seks år. Det er også den alder, folkeskolen er indrettet til at tage imod dem. Har du har et barn, der er født i 2007 og har ventet et år i børnehaven, skal barnet i 0.klasse i skoleåret 2014/15. Er du i tvivl? Hvis du er i tvivl, om dit barn er parat til at starte i skole, kan du tale med pædagogerne i børnehaven, der kender barnet godt. Du kan også tale med skolelederen. Hvem beslutter? Du skal henvende dig til skolelederen på distriktsskolen, hvis du ønsker, at dit barn venter med at starte i 0.klasse, til det er 7 år. Det er også skolelederen, du henvender dig til, hvis du ønsker, at dit barn skal starte i 0.klasse et år tidligere, dvs. som 5-årig. I begge tilfælde beslutter skolelederen efter en samtale med dig og dit barn, om dit barn kan starte tidligere eller senere i skole. Du kan søge om skoleudsættelse i det digitale ansøgningsskema. Overgangen fra børnehaven til skolen og skolefritidsordningen (SFO) Børnehaven, skolen og skolefritidsordningen skal i samarbejde med dig sørge for, at dit barn får en god og tryg overgang. De fleste børnehaver samler de skolesøgende børn i grupper og laver forskellige aktiviteter, der styrker børnefællesskabet og inspirerer børnene til skolestart. Mange børn kommer på besøg i skolen og SFO en for at lære sine nye kammerater, de voksne og stedet lidt at kende. 0. klasse Undervisningen i 0. klasse skal udvikle børnenes lyst til og motivation for at beskæftige sig med skolens indhold, sociale fællesskab og særlige arbejdsformer. Dermed forbereder 0.klassen børnene på den videre skolegang. Det er en 0. klasse leder og en assistent, der underviser. Hvilken skole? Skoledistrikt Kommunen er opdelt i 18 skoledistrikter efter antallet af skoler. Når det enkelte skoleår planlægges, kan der ske mindre ændringer i skoledistrikterne. Du kan altid få dit barn optaget på skolen i det skoledistrikt, hvor I bor. Der er flydende skoledistrikter mellem Baunehøjskolen og Jyllinge Skole og mellem Dåstrup Skole og Peder Syv Skolen. Det betyder, at fordelingen af eleverne på disse skoler først sker efter indskrivningen. Du kan læse mere om, hvilken skole dit barn hører til, i det brev, du får sammen med denne folder. Læs mere om de enkelte skoler på: Frit skolevalg Du kan søge om at få dit barn optaget på en anden folkeskole end din distriktsskole. Dit ønske vil normalt blive opfyldt, hvis der er plads på skolen og i skolefritidsordningen. Du bliver bl.a. inviteret til en samtale om dit barn i børnehaven i forbindelse med skoleindskrivningen. Sammen med pædagogerne, der kender dit barn godt, laver I en udviklingsbeskrivelse af dit barn. I beskrivelsen er der fokus på det, dit barn godt kan lide at lave, og på hvordan dit barn bedst lærer noget nyt. Hvis der er behov for særlige hensyn til dit barn i forbindelse med overgangen, er det en fordel, at også det indgår i beskrivelsen. Derved kan SFO en og skolen bedst tage hånd om dit barns trivsel, læring og udvikling. Dit barns udviklingsbeskrivelse sendes til skolen inden han/hun stopper i børnehaven. 4 JEG SKAL I SKOLE_ 5\n4 Skolefritidsordning (SFO) Ved alle kommunens skoler tilbydes eleverne fra 0.klasse til og med 3. klasse en plads i en SFO. Der er pladsgaranti, hvilket betyder, at alle elever optages i skolens SFO. Skolefritidsordningens formål SFO en er en del af skolen, og den skal både føre tilsyn med de indmeldte børn og inspirere dem til pædagogiske aktiviteter. Den har en vigtig rolle i, sammen med forældrene og skolen, at fremme børnenes udvikling ved at give dem gode rammer for at opleve, udforske og fordybe sig, og ved at give dem lyst til at lære mere. Det udvikler børnenes erkendelse, fantasi og selvtillid og forbereder dem på de rettigheder og pligter, de får i et demokratisk samfund, Indmeldelse i SFO Du indmelder dit barn i SFO en på den skole, hvor det skal gå, samtidig med indskrivningen til 0.klasse. Skolen/SFO en holder et orienteringsmøde inden starten. Tilflyttere får ved indskrivningen i skolen tilbudt plads i SFO en. Betaling Taksten for en plads i SFO bestemmes, når byrådet beslutter budgettet for det kommende år, Taksten gælder fra 1. august, og du kan finde den på kommunens hjemmeside. Byrådet har besluttet, at taksten nedsættes forholdsmæssigt, når den længere skoledag er indført og børnene dermed skal være kortere tid i SFO. Hvis du skal have søskenderabat, får du den automatisk. Hvis du vil søge om friplads, skal du udfylde et ansøgningsskema på eller ved at henvende dig i Borgerservice. Betalingen opkræves i 11 måneder for SFO, juli er betalingsfri. 6 JEG SKAL I SKOLE_ 7\n5 Udmeldelse Udmeldelse af SFO sker på skolen med en måneds varsel til den 1. eller den 16. i måneden. Ved udmeldelse af skolen kan barnet fortsætte i SFO en til den sidste i måneden, eller til den 15. i den efterfølgende måned. Åbningstider for SFO pr. 1. maj 2014 Åbningstiderne i SFO tilpasses den nye og længere skoledag, der følger med skolereformen fra skoleåret 2014/15. Hvis dit barn starter tidligt i SFO, dvs. pr. 1. maj, er åbningstiden dagligt frem til skolestart. Derefter gælder den normale åbningstid herunder. Skoledage: og Skolefridage og skoleferier: Lukkedage i SFO på Roskilde Kommunes hjemmeside: kan du se, hvilke dage SFO en er lukket. 8 JEG SKAL I SKOLE_ 9\n6 Vejen til og fra skole Det er vigtigt, at dit barn får en fast skolevej og får den tryghed, det giver, når det skal færdes i trafikken. Det er godt at lære barnet vejen grundigt og i god tid. Roskilde Kommune sørger for og betaler transport mellem hjemmet og skolen, hvis skolevejen er længere end 2,5 km i 0.klasse og på klassetrin. Det gælder også hvis skolevejen er kortere end 2,5 km, hvis den vurderes ikke at være tilstrækkelig sikker. Kommunen sørger også for betalt transport, hvis den er årsag til, at dit barn må gå på en anden skole end distriktsskolen. Ønsker du slv, at dit barn skal gå på en anden skole end distriktsskolen, er du selv ansvarlig for transporten, uanset skolevejens længde og sikkerhed. Du kan få et skema til ansøgning om transport på skolens kontor. Flytning Hvis du flytter fra kommunen, så husk at udmelde dit barn af både skolen og SFO. Udmeldelsen skal ske skriftligt til SFO en. Du skal oplyse navnet på den nye skole og dato for udmeldelsen, samt jeres nye adresse. Specialundervisning Elever kan i perioder af deres skolegang få brug for støtte eller særlige hensyn. Specialundervisningen er en støtte ud over den almindelige undervisning. Den består oftest i, at eleven nogle timer om ugen får undervisning i klassen eller i en mindre gruppe i det eller de fag, som det har svært vedr. Skolen inddrager altid forældrene i tilbud om specialundervisning. Dansk som andetsprog Tosprogede børn med behov for sprogstøtte kan tilbydes undervisning i dansk som andetsprog. Undervisningen kan enten være tilrettelagt i den almene undervisning, eller som ekstratimer placeret uden for den normale skoletid. Modersmålsundervisning Tosprogede børn kan få modersmålsundervisning. Hvis der er 12 elever med samme modersmål og en lærer, der er egnet til at undervise i det, kan der oprettes undervisning inden for alle sproggrupper. Undervisningen foregår efter skoletid, og der undervises i øjeblikket i tyrkisk, arabisk, farsi og engelsk. Du kan tilmelde dit barn til modersmålsundervisning hos tosprogskonsulenten i Skole og Klub på telefon Sundhedsplejen i skolerne Sundhedsplejen omfatter alle elever fra 0. til 9. klasse med samtaler og undersøgelser i 0., 1., 4., 7., og 8. klasse. Desuden er der sundhedspædagogiske aktiviteter i klasse om hygiejne og egen sundhed, i klasse om pubertet og i 9. klasse om seksuel sundhed. Du er altid velkommen til at kontakte sundhedsplejen om dit barns trivsel og sundhed. Læs mere på 10 JEG SKAL I SKOLE_ 11\n7 Børnetandplejen i skoleårene Alle børn og unge fra 0-18 år tilbydes gratis tandpleje. Tilbuddet omfatter forebyggelse, undersøgelse og alle nødvendige tandbehandlinger. Barnet indkaldes efter behov indtil det fylder 18 år. Der er normalt 15 måneder mellem undersøgelserne. Du kan læse mere på kommunens hjemmeside på Du er også velkommen til at ringe til Tandplejens Administration på telefon , hvis du har spørgsmål. Oversigt over skoler og SFO er i Roskilde Kommune: Absalons skole Absalonsgade 2, Skoleleder: Søren Mortensen Telefon: SFO Absalon Absalonsgade 2, SFO leder: Asger Blendstrup Telefon: Baunehøjskolen Baunegårdsvej 85, 4040 Jyllinge Skoleleder: Horst Obermann Telefon: Mail: SFO Baunehøjskolen Baunegårdsvej 85, 4040 Jyllinge SFO leder: Torben Vestergaard Telefon: Dåstrup Skole Bueager 2, 4130 Viby Sj. Skoleleder: Jette Kjeldsen Telefon: Dåstrup SFO Bueager 5, 4130 Viby Sj. SFO leder: Merete Berre Telefon: Gadstrup Skole Ramsømaglevej 17 C, 4621 Gadstrup Skoleleder: Charlotte Kornmod Telefon: Gadstrup SFO Ramsømaglevej 17 B, 4621 Gadstrup SFO leder: Inge Nielsen Telefon: Hedegårdenes Skole Københavnsvej 34, Skoleleder: Morten Naumann Telefon: SFO Hedegårdene Københavnsvej 106C, SFO leder: Peter Mortensen Telefon: Himmelev Skole Ollerupvej 5, Himmelev, Skoleleder: Anne Aabrink Telefon: SFO Himmelev Ollerupvej 5, Himmelev, SFO leder: Lis Jørgensen Telefon: JEG SKAL I SKOLE_ 13\n8 Jyllinge Skole Planetvej 30, 4040 Jyllinge Skoleleder: Kai Aabrandt Telefon: www. jyllingeskole.dk Lynghøjskolen Lynghøjen 107, Svogerslev, Skoleleder: Lars Søndergaard Telefon: Sct. Jørgens Skole Helligkorsvej 42 A, Skoleleder: Flemming Jørgensen Telefon: Vindinge Skole Stærkendevej 5, Vindinge, Skoleleder: Søren Vittrup Madsen Telefon: SFO Jyllinge Skole Planetvej Jyllinge SFO leder: Marilyn A. Malmo Telefon: SFO Lynghøjskolen Lynghøjen 107, Svogerslev, SFO leder: Bodil Kjærum Telefon: SFO Sct. Jørgens Helligkorsvej 42 A, SFO leder: Marie Tordsson Telefon: Mail: SFO Vindinge Stærkendevej 5, Vindinge, SFO leder: Anne Mette Oxe Telefon: Klostermarksskolen Kongebakken 19-21, Skoleleder: Ib Gerner Christensen Telefon: SFO Klostermarken Kongebakken 19-21, SFO leder: Helle Malon Telefon: Lindebjergskolen Store Valbyvej 248 B, Skoleleder: Ralf Pultz Telefon: SFO Lindebjergskolen Store Valbyvej 248 b, Gundsølille, SFO leder: Freddy Holse-Pedersen Telefon: Margretheskolen Margrethevej 7, Skoleleder: Carl-Henning Riel Telefon: SFO Margretheskolen Margrethevej 7, Gundsømagle, SFO leder: Gitte Bak Eliassen Telefon: Peder Syv Skolen Ørstedvej 63B, 4130 Viby Sj. Skoleleder: Lene Hasling Telefon: Peder Syv SFO Ørstedvej 63A, 4130 Viby Sj. SFO leder: Dorte Hjøllund Telefon: Tjørnegårdskolen Hyrdehøj 3, Skoleleder: Nils Nørbo Telefon: SFO Tjørnegårdskolen Hyrdehøj 3, SFO leder: Lone Druedahl Telefon: Trekronerskolen Trekroner Allé 1, Skoleleder: Vakant Telefon: SFO Trekroner Trekroner Allé 1, SFO leder: Ruth Lind Telefon: Vor Frue Skole Vor Frue Hovedgade 67, Vor Frue, Skoleleder: Rasmus Bjerregaard Telefon: SFO Vor Frue Vor Frue Hovedgade 67, Vor Frue, SFO leder: Mette J. Knudsen Telefon: Mail: Østervangsskolen Astersvej 15, Skoleleder: Lars Nielsen Telefon: SFO Østervang Astersvej 15, SFO leder: Lisbeth Berggren Telefon: Mail: 14 JEG SKAL I SKOLE_ 15\n9 Roskilde Kommune telefon GRAFISK OPSÆTNING & TRYK: FILTENPLUS.COM


Byplanlægger med fagkoordinatorfunktion - genopslag, Planlægning | Ofir.dk\nByplanlægger med fagkoordinatorfunktion - genopslag\nHaderslev Kommune er inde i en spændende udvikling. Vi står over for et omfattende planarbejde med den strategiske udvikling af Haderslev by, der tegnes af to store projekter: Jomfrustien og Bymidtestrategi. Udover middelalderbyen Haderslev som hovedby, satses der også på centerbyerne, hvor flere initiativer skal sættes i gang, så kommunen udvikles som helhed. Men byerne gør det ikke alene og i Haderslev er vi stolte af vores smukke landskaber og den skønne natur, som vi er en del af.\nI Haderslev Kommune vil vi helhedstænkningen, og derfor består Afdelingen for Planlægning af både planlæggere, trafikplanlæggere og naturplanlæggere. Vi er 20 engagerede og kompetente medarbejdere, der arbejder tæt sammen og tilsammen besidder en bred vifte af faglighed. Vi hjælper og støtter hinanden i en travl hverdag, hvor der skabes plads til fordybelse og sjov. Vi vil hinanden.\nMed dig på holdet vil vi være 12 planlæggere, som arbejder med kommune- og lokalplanlægning, plan- og landzoneadministration, byudvikling, bevaringsværdige bygninger, klima, VVM, miljøvurdering og energiplanlægning.\nDu vil primært komme til at arbejde med lokalplanlægning og administration af lokal- og kommuneplaner. Derudover bliver du koblet på både Jomfrusti projektet og Bymidtestrategien sammen med flere af dine kolleger. Du vil få en bred samarbejdsflade internt i huset og eksternt, hvor du vil skulle arbejde sammen med fx rådgivere, projektudviklere og bygherrer. I det daglige vil du som fagkoordinator være den der fordeler og koordinerer opgaverne blandt planlæggerne, og du står også til rådighed med din sparring. Du vil på lige fod med de øvrige planlæggere referere til afdelingslederen.\nDeltage i tværgående sagsbehandling i Teknik og Miljø\nHåndtere besvarelse af borgerhenvendelser\nUdarbejde planer og sagsfremstillinger m.m.\nVære projektdeltager på byudviklingsprojekter\nVaretage koordinatorfunktion for planlæggerne.\nEn baggrund som arkitekt, ingeniør, landskabsarkitekt, byplanlægger eller lignende\nErfaring med elektroniske værktøjer herunder Adobe pakken og GIS\nGode formidlingsevner, både mundtligt, skriftligt og grafisk\nLyst til en åben og serviceorienteret dialog med borgere og virksomheder\nEt godt kendskab til planloven.\nStruktureret, serviceorienteret, tillidsvækkende og troværdig\nUdadvendt og trives i en dynamisk dialog med kolleger, borgere og virksomheder\nI Teknik og Miljø arbejder vi aktivt for at skabe muligheder for, at mennesker kan leve et godt liv og virksomheder kan skabe en god forretning under respekt for fælleskabet – dette arbejde vil du blive en naturlig del af.\nI planafdelingen glæder dine kolleger sig til at byde dig velkommen. Vi sætter en ære i at planlægningsarbejdet sker på et højt fagligt niveau og ser frem til at udvikle kommunens plangrundlag sammen med dig. Hos os får du en arbejdsdag med masser af udfordringer i et rart og anerkendende arbejdsmiljø.\nTiltrædelsestidspunkt: 1. marts 2018 eller snarest derefter.\nSå kontakt endelig afdelingsleder for Planlægning, Christina Vedel-Birch Andersen, på telefon 20 23 84 74 eller cvba@haderslev.dk\nSend din ansøgning og dit CV samt bilag via knappen ”Send ansøgning”, senest mandag den 19. februar 2018 kl. 12.00.\nAnsættelsessamtaler forventes gennemført den 22. og 23. februar 2018.


Move on | One Direction - Melanies første og sidste koncert - Movellas\n11. Melanies første og sidste koncert\nSofaen, jeg havde sovet på, var faktisk ret dejlig at ligge i; super behagelig.\nJeg gned mig træt i øjnene, eftersom vi havde brugt det meste af natten på at synge, spille og kvidre. Jeg havde fået lært sangen One Thing, og jeg var fuldstændig forelsket i teksten.\nHarry havde rost min sangstemme. Han sagde, at han havde vidst, jeg ville synge fantastisk fra det første ord, jeg delte med ham.\nMåske var det ren smiger, men det fik virkelig mit smil op på plan ét.\nUnderligt nok var jeg begyndt at blive tiltrukket af ham.\nAltså, virkelig meget.\nHans charme og hans humør.. Det hele virkede bare så utrolig fantastisk, at det næsten ikke kunne måle sig med noget andet. Hans øjne havde den her helt specielle grønne farve, som man virkelig kunne falde i staver over ved blot at kigge ind i dem. Det var svært fjerne blikket, når først det var landet på ham.\nEn skramlen lød ude fra køkkenet af, hvilket hev mig ud af mine tanker.\nJeg slog tæppet af mig, som jeg havde sovet med, og satte mig op.\nJeg havde sovet i tøjet fra dagen før, så jeg så ikke ligefrem vidunderlig ud. Men min striktrøje så nu aldrig helt godt ud.\nJeg fik rejst mig op og gik ud i køkkenet, hvor jeg så Harry stå med en stegepande. Han hældte noget flydende pandekagedej ned på den, inden han så over på mig.\nHan smilede varmt. "Godmorgen, sovetryne."\nJeg gengældte hans smil, men sørgede for at slå blikket ned, da jeg satte mig på en af stolene derude. Over for mig sad Louis og lavede sad-face. "Giver du ikke 'morgenkram?"\nHan kiggede spørgende på mig, og jeg lod en nervøs latter slippe ud.\nLouis var altid i kramme-humør. Det var mest de andre drenge, der var blevet krammet af ham, da han vist godt kunne føle, at jeg ikke var vant til det, men jeg havde ikke undsluppet alle gangene.\nJeg rejste mig op og gik rundt om bordet for at give ham et kram. Hans tag om mig var hårdt, og han pressede mig tæt ind til sig. Det var svært at få luft, og jeg kunne mærke smerten i ribbenet igen.\n"Luft.." Min stemme var svag, og han satte mig grinende ned.\nHarry vinkede mig over til ham, og jeg vidste ærlig talt ikke, hvad jeg skulle gøre. Han ville også have et kram.. Men burde jeg gå hen til ham? Hvad nu hvis jeg ikke kunne lade være med at stirre på hans fantastisk smukke øjne. Åh, de krøller..\nJeg bed mig usynligt i inderlæben, mens jeg gik over mod ham. Han lagde en færdig pandekage hen på tallerkenen ved siden af komfuret, hvorefter han bredte armene ud og lagde dem rundt om mig i et fast kram. Det var ikke helt så hårdt som Louis', men jeg kunne næsten bedre lide det. Jeg følte mig så tryg.\nDa han gav slip på mig, kom Niall, Liam og Zayn ind fra stuen af. De havde sovet på madrasser derinde, eftersom de ikke gad tage hjem i nat.\nNiall hoppede glad hen til Harry og indsnusede den dejlige duft af nybagte pandekager. "Mmmh!"\nLiam og Zayn begyndte at grine af ham, da han skulle til at prøvesmage en af de færdigbagte pandekager, men Harry slog ham blidt over fingrene. "Ah, ah."\nHer begyndte vi alle så at grine. - Bortset fra Niall.\nHan tog sig surt til hånden, hvorefter han irriteret satte sig ned på en stol ved siden af den, Louis havde sat sig på. Selv havde jeg sat mig over for Louis igen.\nLiam kom hen og satte sig ved siden af mig og begyndte at tromme lidt med fingrene på bordpladen.\n"Hey, vil I sige det, eller skal jeg?" Zayn så spørgende rundt på de andre, der alle smilede hemmelighedsfuldt.\nHarry vendte sig om og gik hen mod mig. Jeg tænkte, at han nok ville have æren.\n"Hvad er det?" spurgte jeg nysgerrigt, da jeg kunne mærke, at det var mig, det omhandlede.\nDe andre så blot på Harry, hvorefter deres blik blev vendt mod mig. Sådan fortsatte det.\n"Vi har tænkt lidt på.. Du har den her fantastiske englestemme. Virkelig," sagde Harry smilende, og jeg kunne mærke, at jeg rødmede. "Vi ville blive lykkelige, hvis du gad synge med os i aften til det show, vi skal opvise her i København. Du bestemmer selvfølgelig selv, men.." Jeg afbrød ham hurtigt. Jeg havde hørt nok.\n"Nej tak. Jeg tror ikke, det vil være så godt." Jeg smilede undskyldende og skyndte mig at pille ved en usynlig tråd i striktrøjen.\nJeg var godt nok langt ude. De var så søde ved mig, men jeg turde ikke. Jeg ville ikke; Jeg var ikke klar til det.\nHarry nikkede forstående, inden han så rundt på de andre, der alle så ned.\nJeg vidste virkelig ikke, hvad de havde regnet med. Aldrig ville jeg tillade mig selv at synge foran så mange mennesker. Jeg kunne forstå, at deres band var ret berømt, siden de kom fra England her til Danmark, og derfor ville der også være helt vildt mange mennesker til deres koncert i aften.\n"Vi ville bare bevise over for dig, at du virkelig kan synge.. Det ville i aften være et sikkert tegn på. Du ville kunne føle det gennem kroppen, når du stod på scenen og sang. Vi skulle nok have sunget sammen med dig. Men vi forstår det godt," sagde Harry, og jeg nikkede.\nHan havde måske fat i noget. Det ville med sikkerhed bevise noget for mig i aften, hvis jeg stillede mig op og sang. Men det ville ikke være, at jeg kunne synge. Det ville sikkert være, at musikskolen havde haft ret i deres afvisning, og da jeg endelig havde fået musikken tilbage i livet, orkede jeg ikke at skulle give slip på den igen, hvilket jeg helt sikkert ville gøre.\n"Vil du i det mindste ikke tage med os?" Louis så bedende på mig, og det fik Liam, Niall og Zayn til at gøre det samme. Harry var gået hen til pandekagerne igen og roste lavmælt sig selv for at nå hen til dem i tide, inden pandekagen på stegepanden var brændt på. Det havde åbenbart været et ret tæt løb mellem det, at den havde skiftet farve til sort.\nJeg behøvede jo ikke at synge, bare fordi jeg tog med. Vel? Det ville der vel ikke ske det store ved.\nJeg smilede til de fire drenge, der straks opfattede mit svar og begyndte at juble.\nLouis skyndte sig hen til mig for at give mig endnu et kram. Jeg grinte, da det var endnu et bjørneknus, men endnu en gang begyndte mit ribben at gøre ondt.\nDet, knæet og flængen i læben var trods alt de eneste tegn fra i går; fra den episode, jeg så inderligt ønskede at glemme.\nHarry kom hen med en tallerken fyldt op med pandekager, og Niall var den første, der grådigt tog fat om en og klaskede den ned på bordet. Undrende så han et øjeblik på den, inden han vendte blikket op mod Harry. "Hvor er tallerkenerne?"\nEn høj latter gennemtrængte huset fra os alle.\nDer var flere tusind piger, der stod og hujede og skreg nede foran scenen.\nDrengene havde sunget en fem sange indtil videre, og jeg var imponeret over deres performance. Den var fantastisk, og de sørgede for at få alle med på deres helt egen, charmerende måde.\nJeg sad backstage og kiggede i smug ud på scenen fra en vinkel af, hvor jeg lige i øjeblikket kun kunne se Liam.\nDen sang, de var i gang med at synge, havde jeg hørt før. De havde sunget den som den første sang, da jeg mødte dem. Jeg kendte ikke med sikkerhed navnet på den, men mit gæt var, at den hed Tell me a lie. Det blev i hvert fald sunget mange gange.\nJeg følte en kriblen hele vejen ned af ryggen. Åh, hvor ville jeg dog egentlig gerne derud og prøve at synge. Bare for at.. at..\nNej, jeg vidste ikke, hvad jeg bare ville. Jeg vidste bare, at jeg ville fortryde det, hvis jeg ikke gjorde det. - Men sikkert også hvis jeg tog mig sammen og gik derud.\nLige meget hvad ville jeg altså have dårlig samvittighed over enten at blive stående eller gå derud. Jeg ville måske miste musikken igen.. men ellers mistede jeg chancen. Hvad var bedst?\nJeg betragtede drengene og fik øje på Harry fra mit synspunkt af.\nDer spredte sig et lille smil på mine læber. Han så så koncentreret ud, når han sang. Jeg kunne ikke helt beskrive for mig selv, hvad det var, der var så specielt ved ham. Det eneste, jeg vidste, var, at der helt sikkert var noget. Jeg følte mig varm i kinderne hver gang, jeg tænkte på ham og så ham. Jeg havde godt hørt om forelskelse, men jeg havde aldrig følt det. Og selvom der kun var gået en enkelt dag, følte jeg det allerede.\nEt hjerte, der stak mig i brystet.\nDer gik en kort pause, inden melodien til næste sang begyndte. Jeg genkendte den straks. One Thing.\nJeg fik øje på en mikrofon, der lå i nærheden af mig. Jeg huskede godt, hvordan de virkede. Man trykkede blot på knappen, sværere var det ikke. Ret enkelt, faktisk. Logik for burhøns.\nJeg blev stående og lyttede til melodien, inden jeg hørte en stemme sætte gang i sangen, og skrig fra pigerne hørtes igen.\nJeg tog flere dybe indåndinger, mens jeg overvejede, om jeg burde gå derud.\nJeg kunne denne sang. Jeg kunne den. Jeg skulle.\nNej. Nej, jeg kunne ikke.\nLiams stemme flød blot rundt i luften.\n"I've tried playing it cool - but when I'm looking at you.. I can't ever be brave, 'cause you make my heart race."\nHarrys stemme kunne pludselig høres. En fantastisk klang, der fik mig til at indse, hvad jeg skulle gøre. Hvad jeg måtte gøre - for min skyld.\n"Shot me out of the sky, you're my kryptonite. You keep making me weak, yeah, frozen and can't breathe."\nJeg trådte ud på scenen. Musikken fortsatte med at spille, men pigerne blev ellevilde. De skreg endnu højere, og det fik min mave til at slå en kolbøtte.\nDrengene så hen på mig og smilede, da de fik øje på mikrofonen i min hånd, og Zayn lavede et hurtigt tegn til mig, der betød, at jeg bare skulle synge løs.\nDet føltes som hundrede år, inden jeg tog mig sammen og lukkede alt ude. Jeg tog mikrofonen op til munden og begyndte at synge det, der rigtigt var Zayns replik.\n"Something’s gotta give now, 'cause I’m dying just to make you see - that I need you here with me now; 'Cause you've got that one thing."\nDrengene kom over til mig, og vi begyndte alle at synge i kor.\nWaow, det var fedt! En helt fantastisk og urealistisk oplevelse.\nJeg sang igen. Jeg sang foran flere tusind mennesker. Jeg sang.\n"So get out, get out, get out of my head and fall into my arms instead. I don't, I don't, don't know what it is but I need that one thing and you've got that one thing!"\nNiall trådte hen ved siden af mig og begyndte at synge. Der var kun mig og drengene til stede. Pigerne og de få drenge, der stod nede i mængden af fans.. Tja, de fandtes ikke for mig lige nu. Jeg koncentrerede mig kun om en ting; Musikken. Melodien. Sangen.\n"Now I'm climbing the walls - but you don't notice at all; that I'm going out of my mind. yeah, all day and all night."\nLouis og Zayn kom op til os, og vi begyndte alle at synge det samme, som jeg netop havde sunget før.\nHarry og Liam hoppede hen til os, og vi sang alle omkvædet sammen. Harry stillede sig tættest på mig og kiggede mig direkte ind i øjnene. Jeg gengældte blikket, og vi fik derved øjenkontakt. Et smil bredte sig på begge vore læber.\n"So get out, get out, get out of my head and fall into my arms instead. I don't, I don't, don't know what it is but I need that one thing."\nDe andre drenge var kun svage skikkelser for mig. Harry var nærmest den eneste, jeg havde i tankerne lige nu.\n"So get out, get out, get out of my mind and come on, come into my life. I don't, I don't, don't know what it is but I need that one thing and you've got that one thing!"\nVi gik alle lidt frem på scenen, mens alle skrigende fans klappede i hænderne over hovedet. Zayn, Harry og Liam gjorde det også, hvilket nok fik dem til det.\n"Woah-oh-oh-oh-oh.. Woah-oh-oh-oh-oh-oh.. Woah-oh-oh-oh-oh.."\nNu var det Harry, der fik lov til at synge alene. En kort sætning, der alligevel rørte mig dybt.\nHan kiggede direkte på mig igen som tidligere i sangen. "You've got that one thing."\nMusikken blev knapt så vild, og drengene byttede alle pladser med hinanden, idet Liam fik endnu en solo.\n"Get out, get out, get out of my head and fall into my arms instead.."\nMusikken blev skruet op og det samme gjaldt tempoet. Alle var klar ved mikrofonerne. Endnu en gang åbnede jeg munden og lod tonerne flyde ud.\n"So get out, get out, get out of my head and fall into my arms instead. I don't, I don't, don't know what it is but I need that one thing!\nSo get out, get out, get out of my mind - out of my mind! And come on, come into my life. I don't, I don't, don't know what it is but I need that one thing and you've got that one thing!"\nMusikken stoppede og en kæmpe klapsalve lød fra publikum.\nWaow - jeg fortrød intet.\nJeg smilede stort og mærkede at tiltroen til mig selv var kommet tilbage. Et aflsag til eller fra.. Man skulle bare komme videre.\nHarry kom hen til mig og tog fat min hånd. Hans smil varmede mig gennem øjne, hånd, sjæl og hjerte.\nHan bøjede sig ned mod mig og alle pigerne begyndte at skrige højlydt.\nMen så skete det..\nJeg bukkede sammen af smerte. Min vejrtrækning blev hurtigere og mere desperat, da jeg kunne mærke luften fik svært ved at trænge ind til mig. Panisk tog jeg fat om Harrys skjorte for ikke at miste fodfæstet.\nFlere af pigerne enten skreg, fordi de ikke vidste, hvad der foregik, fordi de ikke kunne se noget, fordi de var lykkelige for at være til koncerten, eller fordi de havde fået et chok over at se mig sådan her.\n"Urgh.." Jeg faldt hårdt ned på knæ og kunne tydeligt mærke, at jeg stadig havde ondt i det ene efter gårsdagens episode.\nHurtigt tog jeg mig til den ene side, der smertede noget så forfærdeligt.\nJeg kunne mærke, at det var det, der forårsagede det hele. Et pokkers ribben!\nAlle drengene kom spurtende hen til mig.\n"Melanie, er du okay?"\nJeg havde ikke overskud nok til at høre, hvem der sagde hvad. Jeg havde kun overskud nok til at trække vejret hurtigere og hurtigere. Jeg vidste ikke, hvad der skete, eller hvad der ville ske med mig.\n"Melanie, hør på mig!" Jeg genkendte trods alt denne ene stemme. Det var Harry.\nJeg så direkte op i hans grønne øjne, der så tilbage i mine. Han sad på knæ og kiggede bekymret på mig. "Melanie, hvad er der galt?"\nProblemerne med vejrtrækningen gjorde det umuligt for mig at svare ham. I princippet vidste jeg heller ikke, hvad der var galt.\nI stedet for at besvare spørgsmålet, udstødte jeg et højt hyl. Der var stort set stilhed blandt publikum nu. Kun en svag mumlen kunne høres fra dem.\nI det fjerne hørte jeg Louis råbe efter hjælp og en ambulance.\n"Lad os lægge hende ned på den der.. eh, førstehjælpsmåde." Jeg gættede på, at det var Nialls stemme, men jeg var langt fra sikker. Det hele stod tåget for mig, og mit syn begyndte så småt at blive sløret.\n"Du mener, at vi skal lægge hende ned, så ilten bedre kan trænge ind gennem luftvejene?" Det var helt klart Liam denne gang. Jeg var sikker.\nAutomatisk lagde jeg mig ned på siden. Jeg vidste ikke, om det var sådan, jeg burde ligge, men jeg kunne ikke længere sidde op.\n"Melanie.. Kan du høre mig?" Harrys dybe stemme trængte forbi mine pinsler, og jeg smilede svagt til ham. Jeg kunne godt høre ham, men jeg kunne ikke besvare ham. Jeg var i panik og trak vejret alt for hurtigt og vidste ikke, at mit ribben var brækket og pressede min ene lunge.\n"Har-r-yh.." Jeg prøvede desperat at sige noget. Det skulle siges. Jeg kunne mærke, at det skulle siges nu. Der var ikke tid til det senere. Det var nu, det skulle ud.\nJeg samlede kræfter og prøvede at sige det mellem vejtrækningerne. Selvom det var svært, prøvede jeg at forholde vejtrækningen lidt mere i ro.\n"Harry.. Jeg.. kan.. Jeg er.. ble-vet.. Jeg tror.. jeg er.. forelsket.." Der gik lidt tid, inden jeg fik sagt de sidste to ord. ".. i.. dig."\nSå godt jeg kunne, smilede jeg til ham. Lige så stille blev min vejrtrækning hurtigere og hurtigere, og jeg følte mig pludselig fortabt.\n"Melanie, jeg er også faldet for dig. Jeg er forelsket i dig." Harrys stemme var stadig dyb, men den var også følelsesladet.\nJeg mærkede hans arm omkring min nakke, inden han bøjede sig ned og gav mig et lidenskabeligt kys midt på munden. Jeg lod en tåre glide ned af kinden, da han trak sig tilbage.\n"Jeg gjorde det.." hviskede jeg svagt med et smil omkransende læberne. "Jeg kom videre."\nMed våde øjne kiggede han på mig, og han var det sidste, jeg så, inden jeg lukkede øjnene i.\nJeg mærkede ham tage fat om min hånd og hørte ham sige de sidste tre ord to gange. "Det gjorde du. Det gjorde du."\nDa ambulancen nåede frem, var det for sent.\nLægerne, der var med den, forklarede, at det var et brækket ribben, der havde siddet så forkert, at det havde vendt sig ind mod lungen, der her til sidst var blevet revet hul på, og det var ikke muligt at få liv i mig igen. Jeg var svundet bort.\nMen jeg ved, at jeg havde et smil på læberne, da det skete. Jeg ved, at jeg havde glæde og kærlighed i mit hjerte. Jeg ved, at jeg nåede at prøve at være forelsket. Jeg ved, at jeg vidste, hvordan det var at føle sig elsket i sidste ende. Jeg ved, at jeg fik lykken tilbage ved hjælp af én stædig person, der ikke lod mig være.\nJeg ved, at jeg nåede at tage chancen og komme videre.